Covid-19: WGO waarsku situasie vererger wêreldwyd | Maroela Media
Die Covid-19-situasie vererger wêreldwyd, het die Wêreldgesondheidsorganisasie (WGO) gewaarsku.
Dr. Tedros Adhanom Ghebreyesus, direkteur-generaal van die WGO, sê oor die sewe miljoen Covid-19-gevalle en meer as 400 000 sterftes is tot dusver by die WGO aangemeld.
"Hoewel die situasie in Europa verbeter, vererger dit wêreldwyd. Meer as 100 000 gevalle is op nege van die afgelope 10 dae aangemeld. [Sondag] is meer as 136 000 gevalle aangemeld, die meeste tot dusver op 'n enkele dag," het Ghebreyesus gesê.
Tot 75% van Sondag se gevalle was afkomstig uit tien lande, die meeste van hulle in die Amerikas en Suid-Asië.
"Die meeste lande in die Afrika-streek ondervind steeds 'n toename in Covid-19-gevalle, met sommige wat gevalle in nuwe geografiese gebiede aanmeld. Die meeste lande in die streek het egter minder as 1 000 gevalle."
In Suid-Afrika is meer as 50 000 gevalle tot dusver aangemeld en die sterftesyfer was teen Maandagaand net-net meer as 1 000.
Volgens die WGO is daar ook stygende getalle in Oos-Europa en Sentraal-Asië. Terselfdertyd is daar tog lande waar die situasie verbeter, het Ghebreyesus gesê.
"In dié lande is die grootste bedreiging in dié stadium selftevredenheid. Uitslae van studies om vas te stel watter gedeelte van die bevolking aan die virus blootgestel is, dui daarop dat die meeste mense wêreldwyd steeds vatbaar vir infeksie is."
Ghebreyesus het gesê die WGO maan lande steeds om waaksaam te wees sodat die virus nie terugkeer nie – veral noudat massabyeenkomste weer in talle lande toegelaat word.
"Na meer as ses maande van die pandemie is dit nie nou die tyd vir enige land om slap te lê nie. Dit is nou die tyd om gegrond op wetenskap, oplossings en solidariteit, hard te werk."
Noem my dom of wat ookal, maar al wat ons deesdae sien is net Covid totale en sterfte totale… Wat ek net baie baie graag sou wou weet is, is dit nou regtig al waaraan mense sterf deesdae of kan die WGO nie bietjie opdrag gee dat daar gekyk kan word of elke persoon wat sterf nie dalk iets onder lede gehad het op die oomblik nie en dalk sou baie van die syfer in elkgeval gesterf het sonder die Covid besigheid. Ek weet nie, dink ons word lekker aan die neur rondgelei wat die totale sterftes aanbetref, want mens… Lees meer »
Ja meneer Tedros Adhanom Ghebreyesus. As jy vroeer na Taiwanese dokters se waarskuwings geluister het en nie jou ore vir die Chinese uitgeleen het nie kon die pandemie dalk in die res van die wereld verhoed gewees het.
Worldometer wys die hoogste syfer as 130 504 op 4 Junie, daar is geen syfer wat ooreenstem met WHO nie. Die feit bly staan, 0.005% Sterftes uit reg oor die wereld met 'n geskatte bevolking van net meer as 7753729195